CELEX: 32010D0266
Language: lt
Date: 1272585600000
Title: 2010/266/: 2010 m. balandžio 30 d. Komisijos sprendimas, kuriuo iš dalies keičiamos sprendimų 92/260/EEB, 93/195/EEB, 93/197/EEB ir 2004/211/EB nuostatos dėl registruotų arklių importo iš tam tikrų Kinijos teritorijų ir suderinami tam tikrų trečiųjų šalių pavadinimai (pranešta dokumentu Nr. C(2010) 2635) (Tekstas svarbus EEE)

11.5.2010   
            
            
               LT
            
            
               Europos Sąjungos oficialusis leidinys
            
            
               L 117/85
            
         KOMISIJOS SPRENDIMAS
   2010 m. balandžio 30 d.
   kuriuo iš dalies keičiamos sprendimų 92/260/EEB, 93/195/EEB, 93/197/EEB ir 2004/211/EB nuostatos dėl registruotų arklių importo iš tam tikrų Kinijos teritorijų ir suderinami tam tikrų trečiųjų šalių pavadinimai
   (pranešta dokumentu Nr. C(2010) 2635)
   (Tekstas svarbus EEE)
   (2010/266/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1990 m. birželio 26 d. Tarybos direktyvą dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 12 straipsnio 1 ir 4 dalis, 15 straipsnio a punktą, 16 straipsnio 2 dalį, 19 straipsnio įžanginį sakinį ir 19 straipsnio i ir ii papunkčius,
   kadangi:
   
               (1)
            
            
               1992 m. balandžio 10 d. Komisijos sprendimu 92/260/EEB dėl veterinarijos reikalavimų ir veterinarinio sertifikavimo laikinai įvežant registruotus arklius (2) trečiosios šalys, iš kurių leidžiama laikinai įvežti į Sąjungą registruotus arklius, suskirstytos į sanitarines šalių grupes, kurioms taikomi specialūs gyvūnų sveikatos ir sertifikavimo reikalavimai.
            
         
               (2)
            
            
               1993 m. vasario 2 d. Komisijos sprendimu 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto (3) trečiosios šalys, iš kurių leidžiama pakartotinai įvežti į Sąjungą tokius arklius, suskirstytos į sanitarines grupes, kurioms taikomi specialūs gyvūnų sveikatos reikalavimai, ir pateikti sveikatos sertifikatų, naudotinų registruotiems arkliams, kurie dalyvavo tam tikruose jojimo renginiuose, pavyzdžiai.
            
         
               (3)
            
            
               1993 m. vasario 5 d. Komisijos sprendimu 93/197/EEB dėl gyvūnų sveikatos reikalavimų ir veterinarinio sertifikavimo importuojant registruotus arklinius bei veislinius ir produkcinius arklinius (4) trečiosios šalys, iš kurių leidžiama importuoti į Sąjungą tokius arklinių šeimos gyvūnus, suskirstytos į sanitarines grupes, kurioms taikomi specialūs gyvūnų sveikatos ir sertifikavimo reikalavimai.
            
         
               (4)
            
            
               2004 m. sausio 6 d. Komisijos sprendime 2004/211/EB, nustatančiame trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą (5), nustatytas trečiųjų šalių ir jų teritorijų dalių, iš kurių valstybės narės taip pat leidžia laikinai įvežti registruotus arklius, pakartotiniai įvežti registruotus arklius po jų laikino eksporto lenktynėms, varžyboms ir kultūriniams renginiams, ir importuoti registruotus arklinių šeimos gyvūnus ir veislinius bei produkcinius arklinių šeimos gyvūnus, sąrašas. Minėtame sąraše, pateiktame to sprendimo I priede, tos trečiosios šalys taip pat suskirstytos į tam tikras konkrečias sanitarines grupes.
            
         
               (5)
            
            
               Sprendimuose 92/260/EEB, 93/195/EEB ir 93/197/EEB atsižvelgta į Komisijos sprendime 92/160/EEB (6) nustatytą regioninį paskirstymą. Tas sprendimas panaikintas Sprendimu 2004/211/EB. Todėl būtina iš dalies pakeisti tų trijų sprendimų I priedus remiantis šiuo metu Sprendime 2004/211/EB nustatytu regioniniu paskirstymu ir tame sprendime nustatytomis sanitarinėmis grupėmis.
            
         
               (6)
            
            
               Kad galėtų savo teritorijoje rengti 16-ųjų Azijos šalių žaidynių jojimo renginius, Kinija paprašė Kinijos Guangdong provincijos Guangzhou savivaldybės Conghua miesto administracinį rajoną pripažinti zona, kurioje nenustatyta arklinių šeimos gyvūnų ligų. 2010 m. sausio mėn. Komisija Kinijoje atliko veterinarinį patikrinimą, taip pat patikrindama zoną, kurioje nenustatyta arklinių šeimos gyvūnų ligų ir kuri sudaryta iš pagrindinės zonos, esančios priežiūros zonoje, kurią savo ruožtu supa apsauginė zona, ir kuri yra sujungta su oro uostu ir uostu biosaugos magistraliniais koridoriais.
            
         
               (7)
            
            
               Kinijos valdžios institucijos pateikė keletą garantijų, visų pirma dėl prievolės pranešti apie jų šalyje užfiksuotas Direktyvos 90/426/EEB A priede išvardytas ligas ir dėl įsipareigojimo visiškai laikytis 12 straipsnio 2 dalies f punkte nustatyto reikalavimo nedelsiant pranešti apie tas ligas Komisijai ir valstybėms narėms.
            
         
               (8)
            
            
               Kad zonoje, kurioje nenustatyta arklinių šeimos gyvūnų ligų, būtų užtikrinta nenutrūkstama arklinių šeimos gyvūnų populiacijos sveikatos statuso apsauga, Kinijos valdžios institucijos įsipareigojo apsaugos zonoje įrengti karantino patalpas arklinių šeimos gyvūnams, atvežamiems iš kitų Kinijos teritorijų arba kitų, Sprendimo 2004/211/EB I priede neišvardytų, šalių, tikrinti. Gyvūnai, kurie prieš įvežant laikomi karantino patalpose, tiriami atliekant ES importo sąlygas atitinkančius sveikatos tyrimus.
            
         
               (9)
            
            
               Prieš atvežant gyvūnus į karantino patalpas, kuriose jie laikomi prieš įvežant į tam tikrą teritoriją, tų arklinių šeimos gyvūnų judėjimas kontroliuojamas, norint užtikrinti, kad zonoje, kurioje nenustatyta arklinių šeimos gyvūnų ligų, nesantis ūkis, kuriame gyvūnai buvo laikomi 180 dienų prieš juos išsiunčiant į Europos Sąjungą, atitinka Direktyvos 90/426/EEB 4 straipsnyje nustatytus standartus.
            
         
               (10)
            
            
               Atsižvelgiant į patenkinamus atlikto veterinarinio patikrinimo rezultatus ir į Kinijos pateiktą informaciją bei garantijas, Kiniją reikėtų įtraukti į Sprendimo 2004/211/EB I priede nustatytą sąrašą, bet tuo pačiu suskirstant į regionus pagal tam tikras arklinių šeimos gyvūnų ligas, ir leisti įvežti tik registruotus arklius iš Guangdong provincijos Guangzhou savivaldybėje esančios zonos, kurioje nenustatyta arklinių šeimos gyvūnų ligų.
            
         
               (11)
            
            
               Kinijos Guangdong provincijos Guangzhou savivaldybėje esanti zona, kurioje nenustatyta arklinių šeimos gyvūnų ligų, epidemiologiniu požiūriu turėtų būti priskirta Sprendimo 2004/211/EB I priedo sąrašo C sanitarinei grupei. Todėl šį priedą reikėtų atitinkamai iš dalies pakeisti.
            
         
               (12)
            
            
               Vadinasi, būtina iš dalies pakeisti Sprendimą 92/260/EEB, siekiant įtraukti minėtą Kinijos teritorijos dalį į I priede esantį šalių sąrašą ir suderinti šio sprendimo II priedo C sveikatos sertifikato antraštinę dalį ir tam tikrus tyrimų reikalavimus.
            
         
               (13)
            
            
               Dėl pakartotinio registruotų arklių įvežimo būtina atnaujinti 1 straipsnį, siekiant įtraukti minėtą Kinijos teritorijos dalį į I priedo sąrašą, suderinti II priedo sveikatos sertifikato antraštinę dalį ir pakeisti Sprendimo 93/195/EEB VII priedo sveikatos sertifikato pavyzdį.
            
         
               (14)
            
            
               Taip pat būtina iš dalies pakeisti Sprendimą 93/197/EEB, siekiant įtraukti minėtą Kinijos teritorijos dalį į I priede esantį šalių sąrašą ir suderinti šio sprendimo II priedo C sveikatos sertifikato antraštinę dalį ir tam tikrus tyrimų reikalavimus.
            
         
               (15)
            
            
               Sprendimuose 92/260/EEB, 93/195/EEB ir 93/197/EEB pateikti tam tikrų trečiųjų šalių pavadinimai suderinami su atitinkamais Sprendimo 2004/211/EB sąraše nurodytais trečiųjų šalių pavadinimais.
            
         
               (16)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 92/260/EEB pakeitimai
   Sprendimas 92/260/EEB iš dalies keičiamas taip:
   
               1.
            
            
               I priedas pakeičiamas šio sprendimo I priedo tekstu.
            
         
               2.
            
            
               II priedo A–F gyvūnų sveikatos sertifikatų antraštinėse dalyse po žodžių „SVEIKATOS SERTIFIKATAS“ esantys žodžiai pakeičiami taip:
               „laikinai įvežti į Europos Sąjungą registruotus arklius ne ilgesniam kaip 90 dienų laikotarpiui pagal Sprendimą 2004/211/EB“.
            
         
               3.
            
            
               II priedo C sveikatos sertifikato III skirsnio l punktas pakeičiamas taip:
               
                           „l)
                        
                        
                           jei arklys atvežamas iš Kinijos(1)(3) arba Tailando(3), jam buvo atliktas komplemento sujungimo tyrimas įnosėms ir kergimo ligai diagnozuoti, ištyrus per 10 dienų iki eksporto paimto kraujo mėginį, ir praskiedus serumą santykiu 1:10 gautas neigiamas rezultatas … (4)(5);“.
                        
                     
         2 straipsnis
   Sprendimo 93/195/EEB pakeitimai
   Sprendimas 93/195/EEB iš dalies keičiamas taip:
   
               1.
            
            
               1 straipsnio septinta įtraukia keičiama taip:
               
                           „—
                        
                        
                           dalyvavo Azijos šalių žaidynių jojimo renginiuose arba ištvermingumo pasaulio taurės lenktynėse, nepaisant to, kurioje trečiojoje šalyje, teritorijoje arba jos dalyje tokios lenktynės vyko, ir iš kurios juos leidžiama pakartotinai įvežti į Sąjungą, kaip nustatyta Sprendimo 2004/211/EB 3 straipsnio antroje įtraukoje ir nurodyta to sprendimo I priedo 7 skiltyje, ir atitinka šio sprendimo VII priede pateikto sveikatos sertifikato pavyzdžio reikalavimus,“.
                        
                     
         
               2.
            
            
               II priedo gyvūnų sveikatos sertifikato antraštinė dalis pakeičiama taip:
            
         
               3.
            
            
               I ir VII priedai pakeičiami pagal šio sprendimo II priedą.
            
         3 straipsnis
   Sprendimo 93/197/EEB pakeitimai
   Sprendimas 93/197/EEB iš dalies keičiamas taip:
   
               1.
            
            
               I priedas pakeičiamas šio sprendimo III priedo tekstu.
            
         
               2.
            
            
               II priedo A–F gyvūnų sveikatos sertifikatų antraštinėse dalyse po žodžių „SVEIKATOS SERTIFIKATAS“ esantys žodžiai pakeičiami taip:
               „importuoti į Europos Sąjungą registruotus arklinių šeimos gyvūnus ir veislinius ir produkcinius arklinių šeimos gyvūnus pagal Sprendimą 2004/211/EB“.
            
         
               3.
            
            
               II priedo C sveikatos sertifikato III skirsnio m punktas pakeičiamas taip:
               
                           „m)
                        
                        
                           jei arklys atvežamas iš Kinijos(1)(3) arba Tailando(3), jam buvo atliktas komplemento sujungimo tyrimas įnosėms ir kergimo ligai diagnozuoti, ištyrus per 21 dieną iki eksporto paimto kraujo mėginį, ir praskiedus serumą santykiu 1:10 gautas neigiamas rezultatas … (4);“.
                        
                     
         4 straipsnis
   Sprendimo 2004/211/EB pakeitimai
   Sprendimo 2004/211/EB I priedas iš dalies keičiamas pagal šio sprendimo IV priedą.
   5 straipsnis
   Adresatai
   Šis sprendimas yra skirtas valstybėms narėms.
   
      Priimta Briuselyje 2010 m. balandžio 30 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 224, 1990 8 18, p. 42.
   
      (2)  OL L 130, 1992 5 15, p. 67.
   
      (3)  OL L 86, 1993 4 6, p. 1.
   
      (4)  OL L 86, 1993 4 6, p. 16.
   
      (5)  OL L 73, 2004 3 11, p. 1.
   
      (6)  OL L 71, 1992 3 18, p. 27.
   
      I PRIEDAS
      
         
            „I PRIEDAS
            
               A   sanitarinė grupė
                (1)
            
            Šveicarija (CH), Grenlandija (GL), Islandija (IS).
            
               B   sanitarinė grupė
                (1)
            
            Australija (AU), Baltarusija (BY), Kroatija (HR), Juodkalnija (ME), Buvusioji Jugoslavijos Respublika Makedonija (2) (MK), Naujoji Zelandija (NZ), Serbija (RS), Rusija (3) (RU), Ukraina (UA).
            
               C   sanitarinė grupė
                (1)
            
            Kanada (CA), Kinija (3) (CN), Honkongas (HK), Japonija (JP), Korėjos Respublika (KR), Makao (MO), Malaizija (pusiasalis) (MY), Singapūras (SG), Tailandas (TH), Jungtinės Amerikos Valstijos (US).
            
               D   sanitarinė grupė
                (1)
            
            Argentina (AR), Barbadosas (BB), Bermuda (BM), Bolivija (BO), Brazilija (3) (BR), Čilė (CL), Kuba (CU), Jamaika (JM), Meksika (3) (MX), Peru (3) (PE), Paragvajus (PY), Urugvajus (UY).
            
               E   sanitarinė grupė
                (1)
            
            Jungtiniai Arabų Emyratai (AE), Bahreinas (BH), Alžyras (DZ), Egiptas (3) (EG), Izraelis (IL), Jordanija (JO), Kuveitas (KW), Libanas (LB), Libija (LY), Marokas (MA), Omanas (OM), Kataras (QA), Saudo Arabija (3) (SA), Sirija (SY), Tunisas (TN), Turkija (3) (TR).
            
               F   sanitarinė grupė
                (1)
            
            Pietų Afrika (3) (ZA).
         
      
      
         (1)  Sprendimo 2004/211/EB I priedo 5 skiltyje nurodyta sanitarinė grupė. Šiai sanitarinei grupei priskirtos trečiosios šalys, teritorijos arba jų dalys naudoja sveikatos sertifikatą su ta pačia raide, kaip nurodyta šio sprendimo II priede.
      
         (2)  Laikinasis kodas, neturintis įtakos galutiniam šalies pavadinimui, kuris bus suteiktas pasibaigus šiuo metu Jungtinėse Tautose vykstančioms deryboms.
      
         (3)  Trečiosios šalies arba teritorijos dalis pagal Direktyvos 90/426/EEB 13 straipsnio 2 dalies a punktą, kaip nurodyta Sprendimo 2004/211/EB I priedo 3 ir 4 skiltyje.
   
   
      II PRIEDAS
      Sprendimo 93/195/EEB I ir VII priedai iš dalies keičiami taip:
      
                  1.
               
               
                  I priedas pakeičiamas taip:
                  
                     „I PRIEDAS
                     
                        A sanitarinė grupė
                         (1)
                     
                     Šveicarija (CH), Grenlandija (GL), Islandija (IS).
                     
                        B sanitarinė grupė
                         (1)
                     
                     Australija (AU), Baltarusija (BY), Kroatija (HR), Juodkalnija (ME), Buvusioji Jugoslavijos Respublika Makedonija (2) (MK), Naujoji Zelandija (NZ), Serbija (RS), Rusija (3) (RU), Ukraina (UA).
                     
                        C sanitarinė grupė
                         (1)
                     
                     Kanada (CA), Kinija (3) (CN), Honkongas (HK), Japonija (JP), Korėjos Respublika (KR), Makao (MO), Malaizija (pusiasalis) (MY), Singapūras (SG), Tailandas (TH), Jungtinės Amerikos Valstijos (US).
                     
                        D sanitarinė grupė
                         (1)
                     
                     Argentina (AR), Barbadosas (BB), Bermuda (BM), Bolivija (BO), Brazilija (3) (BR), Čilė (CL), Kosta Rika (3) (CR), Kuba (CU), Jamaika (JM), Meksika (3) (MX), Peru (3) (PE), Paragvajus (PY), Urugvajus (UY).
                     
                        E sanitarinė grupė
                         (1)
                     
                     Jungtiniai Arabų Emyratai (AE), Bahreinas (BH), Alžyras (DZ), Egiptas (3) (EG), Izraelis (IL), Jordanija (JO), Kuveitas (KW), Libanas (LB), Libija (LY), Marokas (MA), Omanas (OM), Kataras (QA), Saudo Arabija (3) (SA), Sirija (SY), Tunisas (TN), Turkija (3) (TR).
                  
               
            
                  2.
               
               
                  VII priedas pakeičiamas taip:
                  
                     „VII PRIEDAS
                     
                        
                     
                        
                     
                        
                  
               
            
         (1)  Sprendimo 2004/211/EB I priedo 5 skiltyje nurodyta sanitarinė grupė.
      
         (2)  Laikinasis kodas, neturintis įtakos galutiniam šalies pavadinimui, kuris bus suteiktas pasibaigus šiuo metu Jungtinėse Tautose vykstančioms deryboms.
      
         (3)  Trečiosios šalies arba teritorijos dalis pagal Direktyvos 90/426/EEB 13 straipsnio 2 dalies a punktą, kaip nurodyta Sprendimo 2004/211/EB I priedo 3 ir 4 skiltyse.
   
   
      III PRIEDAS
      
         
            „I PRIEDAS
            
               A   sanitarinė grupė
                (1)
            
            Šveicarija (CH), Falklando salos (FK), Grenlandija (GL), Islandija (IS).
            
               B   sanitarinė grupė
                (1)
            
            Australija (AU), Baltarusija (BY), Kroatija (HR), Kirgizija (2)
                (3) (KG), Juodkalnija (ME), Buvusioji Jugoslavijos Respublika Makedonija (4) (MK), Naujoji Zelandija (NZ), Serbija (RS), Rusija (2) (RU), Ukraina (UA).
            
               C   sanitarinė grupė
                (1)
            
            Kanada (CA), Kinija (CN) (2)
                (3), Honkongas (3) (HK), Japonija (3) (JP), Korėjos Respublika (3) (KR), Makao (3) (MO), Malaizija (pusiasalis) (3) (MY), Singapūras (3) (SG), Tailandas (3) (TH), Jungtinės Amerikos Valstijos (US).
            
               D   sanitarinė grupė
                (1)
            
            Argentina (AR), Barbadosas (3) (BB), Bermuda (3) (BM), Bolivija (3) (BO), Brazilija (2) (BR), Čilė (CL), Kuba (3) (CU), Jamaika (3) (JM), Meksika (2) (MX), Peru (2)
                (3) (PE), Paragvajus (PY), Urugvajus (UY).
            
               E   sanitarinė grupė
                (1)
            
            Jungtiniai Arabų Emyratai (3) (AE), Bahreinas (3) (BH), Alžyras (DZ), Egiptas (2)
                (3) (EG), Izraelis (IL), Jordanija (3) (JO), Kuveitas (3) (KW), Libanas (3) (LB), Marokas (MA), Mauricijus (3) (MU), Omanas (3) (OM), Kataras (3) (QA), Saudo Arabija (2)
                (3) (SA), Sirija (3) (SY), Tunisas (TR), Turkija (2)
                (3) (TR).
            
               F   sanitarinė grupė
                (1)
            
            Pietų Afrika (2)
                (3) (ZA).
            
               G   sanitarinė grupė
                (1)
            
            Sen Pjeras ir Mikelonas (PM)
         
      
      
         (1)  Sprendimo 2004/211/EB I priedo 5 skiltyje nurodyta sanitarinė grupė.
      Šiai sanitarinei grupei priskirtos trečiosios šalys, teritorijos arba jų dalys naudoja sveikatos sertifikatą su ta pačia raide, kaip nurodyta šio sprendimo II priede.
      
         (2)  Trečiosios šalies arba teritorijos dalis pagal Direktyvos 90/426/EEB 13 straipsnio 2 dalies a punktą, kaip nurodyta Sprendimo 2004/211/EB I priedo 3 ir 4 skiltyse.
      
         (3)  Tik registruoti arkliai.
      
         (4)  Laikinasis kodas neturi įtakos galutiniam šalies pavadinimui, kuris bus suteiktas pasibaigus šiuo metu Jungtinėse Tautose vykstančioms deryboms.“
   
   
      IV PRIEDAS
      Sprendimo 2004/211/EB I priedas iš dalies keičiamas taip:
      
                  1)
               
               
                  Po įrašo, skirto Čilei (CL), įterpiama tokia eilutė:
                  
                              „CN
                           
                           
                              Kinija
                           
                           
                              CN-0
                           
                           
                              Visa šalies teritorija
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CN-1
                           
                           
                              
                                 Guangdong provincijos Guangzhou savivaldybės Conghua miesto, įskaitant biosaugos magistralinį koridorių nuo Guangzhou ir Honkongo oro uostų ir iki jų (išsamiau žr. 3 langelį), esanti zona, kurioje nenustatyta arklinių šeimos gyvūnų ligų
                           
                           
                              C
                           
                           
                              X
                           
                           
                              X
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —“
                           
                           
                               
                           
                        
            
                  2)
               
               
                  Įterpiamas toks 3 langelis:
                  
                              „3 langelis
                           
                        
                              CN
                           
                           
                              Kinija
                           
                           
                              CN-1
                           
                           
                              Guangdong provincijoje esanti konkreti zona, kurioje nenustatyta arklinių šeimos gyvūnų ligų, ribojama taip:
                              
                                          Pagrindinė zona
                                       
                                       
                                          :
                                       
                                       
                                          Conghua miesto Lingkou miestelio Reshui kaime esantis jojimo klubas ir teritorija penkių kilometrų spinduliu aplink jį, kurią kontroliuoja 105 valstybinės magistralės kelių kontrolės postas.
                                       
                                    
                                          Priežiūros zona
                                       
                                       
                                          :
                                       
                                       
                                          visi Conghua miesto administraciniai vienetai, esantys aplink pagrindinę zoną, kurių plotas yra 2 009 km2.
                                       
                                    
                                          Apsaugos zona
                                       
                                       
                                          :
                                       
                                       
                                          išorinės šių gretimų administracinių vienetų, esančių aplink priežiūros zoną, ribos:
                                          
                                                      —
                                                   
                                                   
                                                      Baiyun rajonas, Conghua miesto Luogang rajonas,
                                                   
                                                
                                                      —
                                                   
                                                   
                                                      Guangzhou savivaldybės Huadu rajonas,
                                                   
                                                
                                                      —
                                                   
                                                   
                                                      Zengcheng miestas,
                                                   
                                                
                                                      —
                                                   
                                                   
                                                      Qingyuan miesto Qingcheng rajono administraciniai vienetai,
                                                   
                                                
                                                      —
                                                   
                                                   
                                                      Fogang apskritis,
                                                   
                                                
                                                      —
                                                   
                                                   
                                                      Xinfeng apskritis,
                                                   
                                                
                                                      —
                                                   
                                                   
                                                      Longmen apskritis,
                                                   
                                                
                                    
                                          Biosaugos magistralinis koridorius
                                       
                                       
                                          :
                                       
                                       
                                          
                                                      —
                                                   
                                                   
                                                      nuo jojimo klubo, esančio pagrindinėje zonoje, iki Guangzhou Baiyun tarptautinio oro uosto, važiuojant 105 valstybine magistrale, Jiebei magistrale, oro uosto greitkeliu, įskaitant zoną, kurioje nenustatyta arklinių šeimos gyvūnų ligų, 1 km spinduliu aplink Guangzhou miesto Baiyun tarptautinį oro uostą;
                                                   
                                                
                                                      —
                                                   
                                                   
                                                      nuo jojimo klubo, esančio pagrindinėje zonoje, iki Shenzhen Huanggang uosto Kinijos ir Honkongo pasienyje, važiuojant 105 valstybine magistrale, Jiebei magistrale, šiaurinio žiedo greitkeliu Nr. 2 ir Guang-Shen greitkeliu, įskaitant abiejose tos magistralės pusėse esančią zoną, kurioje nenustatyta arklinių šeimos gyvūnų ligų, ne mažesnę kaip 1 km pločio.
                                                   
                                                
                                    
                                          Karantino patalpos, kuriose arkliai laikomi prieš juos įvežant
                                       
                                       
                                          :
                                       
                                       
                                          apsaugos zonoje esančios karantino patalpos, kurias paskyrė kompetentinga valdžios institucija arklinių šeimos gyvūnams iš kitų Kinijos teritorijos dalių ruošti įvežti į zoną, kurioje nenustatyta arklinių šeimos gyvūnų ligų.“